作者:孟郊
標題:君子勿鬱鬱士有謗毀者作詩以贈之
內容:君子勿鬱鬱，聽我青蠅歌。人間少平地，森聳山嶽多。折輈不在道，覆舟不在河。須知一尺水，日夜增高波。叔孫毀仲尼，臧倉掩孟軻。蘭艾不同香，自然難為和。良玉燒不熱，直竹文不頗。自古皆如此，其如道在何。日往復不見，秋堂暮仍學。玄發不知白，曉入寒銅覺。為林未離樹，有玉猶在璞。誰把碧梧枝，刻作雲門樂。